google/wiki40b huggingface dataset:
Saint-Pierre-Lafeuille

Poloha

Obec má rozlohu 8,52 km². Najvyšší bod je položený 361 m n. m. a najnižší bod 154 m n. m.

Obyvateľstvo

Počet obyvateľov obce je 352 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champdeuil

Poloha

Obec má rozlohu 3,97 km². Najvyšší bod je položený 98 m n. m. a najnižší bod 88 m n. m.

Obyvateľstvo

Počet obyvateľov obce je 644 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katedrála Zosnutia Bohorodičky (Plovdiv)

Charakteristika a dejiny

Na mieste sa už predtým nachádzal chrám zasvätený svätej Bohorodičke, pričom prvé zmienky o ňom pochádzajú z prelomu 9. a 10. storočia. Pôvodný chrám bol úplne zničený pri tureckom obsadení mesta v roku 1371.
Súčasná hlavná budova chrámu bola postavený bracigovskými majstrami v rokoch 1844 – 1845 a predpokladá sa, že v roku 1845 bola aj vysvätená. 25. decembra 1859 bola v chráme odslúžená prvá omša v Plovdive v bulharskom jazyku. Zvonica bola pristavaná po oslobodení Bulharska v roku 1881 podľa projektu českého architekta Josifa Šintera. Zvonica je trojposchodová a je postavená v štýle ruského klasicizmu.
Samotná budova chrámu je trojloďová bazilika s apsidou, dlhá 32 a široká 17 metrov. Chrám je bez kupole z dôvodu v dobe výstavby platiacich právnych ohraničení pri výstavbe kresťanských chrámov. Ikonostas má rozmery 14,3 x 3,75 metra a bol spolu s ikonami zhotovený v rokoch 1875 – 1876. Chrámový dvor bol pôvodne menší a do súčasného stavu bol rozšírený v roku 1930. Desať metrov vysoký múr, ktorý ohraničuje chrámový dvor z južnej strany a je zakončený vstupnou bránou je z roku 1873.
Dolina Lejowa

Poloha

Je to zvlnená lesnatá dolina dlhá okolo 4,5 km spadajúca od severu z Kominiarskiego Wierchu (1 829 m n. m.) na Poľanu Biały Potok (asi 930 m n. m.). Na východnej strane sú zvlnené kopce – Kościeliskie Kopki a Suchy Wierch (1 428 m n. m.). Od západu ju lemuje zvlnený terén Cisowej Turni (1 112 m n. m.), Skrajnej Rosochy (1 262 m n. m.), Zadniej Rosochy (1 271 m n. m.), Wierchu Kuca (1 305 m n. m.), Wierchu Spalenisko (1 324 m n. m.), Małeho Opaloneho Wierchu (1 428 m n. m.), Wielkeho Opaloneho Wierchu (1 485 m n. m.) a chrbta Kufa. Na západných svahoch Spaleniska, oddelený Kominiarskim sedlom, je krátky bočný hrebeň s vrcholom na Diablińci (1 241 m n. m.).
Pri vstupe do doliny je vápencové bralo nazvané Między Ściany (lezenie za poplatok).
Dolina nemá bočné odvetvia, iba z Kominiarskiego Wierchu, v jeho hornej časti, spadajú dole dva žľaby: Zabijak a Tylkowy Żleb

Opis doliny

Dolina bola pomenovaná podľa goralského Leja. V registroch z roku 1811 je zapísaný ako vlastník pôdy Jędrzej Leja z Podczerwoneho. Dolina je vytvorená zo sedimentárnych hornín. Nachádzajú sa v nej poľany: Lejówki, Jaworzyna Lejowa, Polana Kuca, Polana Huty Lejowe, Niżnia Polana Kominiarska a Przysłop Kominiarski. Na nich bola obnovená pastva vďaka čomu sa zabránilo ich zarastaniu lesným porastom (niektoré poľany sú len vykášané). Dolné partie doliny patria do Hali Lejowej, horné do Hali Kominy Tylkowej. Pod vrcholom Skrajnej Rosochy v 19. storočí boli banské štôlne (Lejowe Banie). Dolinou preteká Lejowy Potok vtekajúci do Kirowej Wody.
V doline sa nachádza niekoľko jaskýň, okrem iných:: Awen Odpękniętych Nacieków, Szczelina ze Śniegiem, Schron nad Lejową, Dziura nad Zabijakiem II, Jaskinia Mechata, Tylkowa Szczelina, Jaskinia Skośna, Jaskinia Lejowa Wyżnia, Suchy Biwak, Schron przy Suchym Biwaku, Szczelina w Grani I, Lejowa Szczelina.
V súčasnosti pozemky v doline patria „Lesnej spoločnosti oprávnených ôsmych obcí“ so sídlom vo Witówe. Preto má TAPAP obmedzený vplyv na jej činnosť, najmä na súčasnú intenzívnu ťažbu lesných porastov.
Dolina Lejowa je turisticky jednou z najobľúbenejších dolín v poľskej časti Tatier.
Fatouville-Grestain

Poloha

Obec má rozlohu 10,26 km². Najvyšší bod je položený 112 m n. m. a najnižší bod 0 m n. m.

Obyvateľstvo

Počet obyvateľov obce je 723 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Čižmárik

Životopis

Narodil sa v rodine pekára a vzdelanie získaval v Šoporni a Bratislave, kde vyštudoval odbor estetika a slovenčina na filozofickej fakulte Univerzity Komenského. V rokoch 1971 – 1979 pracoval v bratislavskom rozhlase, od roku 1979 pracoval ako redaktor v denníku Pravda, v roku 1989 niekoľko dní viedol oddelenie kultúry ÚV KSS. Žil v Bratislave a pracoval na ministerstve kultúry.

Tvorba

Prvé básne publikoval v časopisoch Mladá tvorba, Slovenské pohľady, Nové slovo, Smena a ďalšie, knižne debutoval v roku 1970 zbierkou básní Kamenné úžasy. Vo svojich dielach sa snaží o vykreslenie rodného kraja, spomienok na detstvo, ale i ľúbostných vzťahov. V básniach sa venuje ľúbostným a spoločenským témam, intímnym vzťahom k žene, veciam, prírode i hudbe. V próze sa pokúša o vykreslenie etických vzťahov človeka k práci, prostrediu, no jednotlivé obrazy zo života človeka podáva zjednodušene, nepreniká do hĺbky, ale sa približuje až k reportážnej opisnosti a konštatovaniam. Okrem vlastnej tvorby sa venoval sporadicky i prekladom z rumunskej poézie.
Bitová rýchlosť

Bitová rýchlosť (bit rate alebo bitrate) udáva, aký objem informácie sa prenesie za jednotku času. Základnou jednotkou bitovej rýchlosti je bit za sekundu (bit/s, b/s, alebo anglicky bps = bits per second). Jednotka udáva, koľko bitov informácie je prenesených za jednu sekundu. Bitrate teda neznamená rýchlosť v zmysle vzdialenosť/čas, ale počet bitov/čas, (prenosová rýchlosť, alebo kapacita).

Príklady

Pri použití stratovej kompresie na audiovizuálne dáta sa prejavia rozdiely v porovnaní s originálnym signálom vo forme kompresných artefaktov. Či a do akej miery budú mať tieto artefakty subjektívnu kvalitu pri vneme, závisí na použitej kompresnej schéme, výpočtovej sile kódovača, charekteristiky vstupných dát a miere oboznámenia poslucháča s artefaktami; experti môžu zachytiť artefakty v mnohých prípadoch, keď ich priemerný poslucháč nerozozná.
Bitrate v tomto použití znamená približne minimum pri ktorom by priemerný poslucháč (pri použití vyspelých kompresných schém) nezachytil významné zhoršenie od referenčného štandardu:
Svetelná krivka

Premenné hviezdy

Grafy zdanlivej magnitúdy premenných hviezd sa bežne využívajú na vizualizáciu a analýzu ich správania. Aj keď je kategorizácia premenných hviezd založená hlavne na ich spektrálnych vlastnostiach, tak amplitúdy, periódy a pravidelnosť zmien jasnosti tiež predstavujú dôležité informácie. Niektoré typy premenných hviezd, ako napr. Cefeidy , majú extrémne pravidelnú svetelnú krivku, ktorá má v každom cykle úplne rovnakú periódu, amplitúdu a tvar. Iné, ako napr. typ Mira, majú o niečo menej pravidelnú krivku s veľkými amplitúdami niekoľkých magnitúd, zatiaľ čo polopravidelné premenné hviezdy sú ešte menej pravidelné a s menšou amplitúdou.
Tvar svetelnej krivky premennej hviezdy poskytuje cenné informácie o prebiehajúcich fyzikálnych procesoch spôsobujúcich zmeny jasnosti.
Bissen

Poloha

Obec má rozlohu 20,75 km². Najvyšší bod je položený 358 m n. m. a najnižší bod 214 m n. m.

Obyvateľstvo

Bissen má 1954 obyvateľov (2011).
Graf vývoja obyvateľstva:

Ekonomika

S 5.28% bolo v Bissen nezamestanosť nižšia o 1.69 % ako luxemburský priemer v roku 2010.
LG Joy

LG Joy je androidový smartfón od spoločnosti LG Electronics. Predstavený bol vo februári 2015 a uvedený do predaja v máji toho roku.
Obsahuje LCD displej s rozlíšením 480 x 800 bodov s uhlopriečkou 4,0" a bodovou hustotou 233 ppi. Používa systém na čipe Qualcomm MSM8210 Snapdragon 200 s procesorom Dual-core 1.2 GHz Cortex-A7. Grafický procesor je Adreno 302. Má 4 GB vnútorného úložiska, ktoré je možné rozšíriť SD kartou s kapacitou do 32 GB a 512 MB RAM.
Predná kamera má rozlíšenie 5 Mpix a dokáže nahrávať video.
Predinštalovaný operačný systém je Android vo verzii 4.4 (KitKat).
Oslobodenie Bruselu (1944)

Oslobodenie Bruselu sa uskutočnilo dňa 3. septembra 1944. Bolo súčasťou rozsiahlej kampane na západnom fronte, počas ktorej sa spojenci rozhodli obsadiť územie Belgicka a zatlačiť Nemcov ďalej na východ. Brusel oslobodili jednotky Waleskej gardy britskej armády. Do mesta tiež dorazili aj jednotky kanadskej a americkej armády.
Operácia oslobodenia belgickej metropoly bola možná vďaka úspešnému prechodu rieky Seiny vo Francúzsku britskou armádou. Potom už Briti postupovali ohromnou rýchlosťou; ustupujúca nemecká armáda im v podstate nekládla žiadny odpor. Dňa 11. septembra dorazila americká armáda až k mestu Aachen.
Brusel bol oslobodený 3. septembra vo večerných hodinách za mohutného nadšenia miestneho obyvateľstva. Nemecká správa sa v snahe zničiť všetky informácie o svojich aktivitách rozhodla zapáliť budovu justičného paláca, ktorá slúžila ako sklad. Mohutný požiar sa miestni bruselania snažili neúspešne uhasiť. V podzemí paláca sa nedlho potom našlo veľké množstvo potravín a luxusného tovaru.
Obyvatelia štvrte Marolles usporiadali 10. septembra satirický pohreb Adolfa Hitlera.
Dňa 8. septembra sa prvýkrát po štyroch rokoch zišla belgická vláda premiéra Huberta Pierlota, ktorá sa vrátila z exilu v Londýne. Belgicko sa tak stalo prvou krajinou v západnej Európe, ktorej vláda sa vrátila do vlasti. O dva dni neskôr bolo v Bruseli zriadené veliteľstvo Spojeneckých expedičných síl (SHAEF), ktoré dohliadalo na prítomnosť spojeneckých vojsk na blegickém území. Britské a americké jednotky následne pomáhali so zásobovaním civilného obyvateľstva a udržiavaním poriadku v meste.
Na počesť oslobodenia britskou armádou nesie námestie vo východnej časti metropoly názov Place Montgomery podľa generála Bernarda Law Montgomeryho.
Saubusse

Poloha

Obec má rozlohu 10,53 km². Najvyšší bod je položený 31 m n. m. a najnižší bod 1 m n. m.

Obyvateľstvo

Počet obyvateľov obce je 805 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Difúzny

Difúzny (lat.) je ostro neohraničený, rozptýlený.
Cesta II. triedy 583 (Slovensko)

Priebeh

II/583 začína v Žiline križovatkou s I/11 v časti Budatín. Stáča sa k Váhu a pokračuje východným smerom popod Dubeň, kde sa spája s vetvou II/583B, vedúcou z cesty I/18 . Obchádza Tepličku, automobilku Kia a Gbeľany a vstupuje do Terchovskej doliny a obce Krasňany. Pokračuje popri Stráži a Belej, nasleduje odbočka do Lutíš (spojnica s cestou II/520 a Starou Bystricou) a rázovitá obec Terchová, za ktorou cesta vystúpa do sedla Rovná hora.
Zo sedla už na území okresu Dolný Kubín klesá do Zázrivej a lesnatým údolím Zázrivky pokračuje do Párnice. Končí križovatkou s cestou I/70, spájajúcou Kraľovany s Dolným Kubínom.
Trombóza intrakraniálneho venózneho systému

Trombóza intrakraniálneho venózneho systému je stav, pri ktorom dochádza v mozgovom splave alebo žile k miestnemu zrážaniu krvi, vzniku zrazeniny s jej následným uzáverom. Je zriedkavejšou príčinou mozgového infarktu a krvácania (odhaduje sa, že spôsobuje asi 1% všetkých mozgových infarktov). Málokedy sa na ňu ako na príčinu myslí a je preto často prehliadnutá. Jej správna diagnóza je však veľmi dôležitá, pretože sa jej liečba odlišuje od liečby náhlej cievnej mozgovej príhody z iných príčin.
Trombóza môže postihnúť mozgové splavy, povrchové kôrové žily alebo hlboký žilový systém mozgu. Typicky sa trombóza povrchových žíl vyskytuje len v spojitosti s uzáverom mozgového splavu. Trombóza hlbokého žilového systému je veľmi vážna s vysokou úmrtnosťou, našťastie však oveľa zriedkavejšia. Najčastejšie býva postihnutý horný šípový splav, nasledovaný priečnym, esovitým a dutinovým splavom.
Príčiny trombózy sú početné, možno ich rozdeliť na dve veľké skupiny: infekčné (pyogénne) a neinfekčné. Asi 1/4 prípadov nemá jasnú príčinu - idiopatické trombózy. Pri žilovej trombóze je ischemické tkanivo často zakrvácané, na rozdiel od uzáveru tepny.
Liečba je založená na podávaní liekov proti zrážaniu krvi (antikoagulancií) a to i v prípade zakrvácania do ischemického ložiska (čo platí len pre túto konkrétnu príčinu mozgového infarktu, preto je správna diagnóza tak dôležitá). Klinické prejavy sú málo špecifické, preto sú v diagnostike rozhodujúce zobrazovacie metódy.

Zobrazovacia diagnostika

Trombóza venózneho splavu sa dá identifikovať pri natívnom CT vyšetrení mozgu ako hyperdenzná trojuholníkovitá lézia v mieste priebehu splavu (pri reze naň kolmom), alebo po podaní kontrastnej látky ako defekt kontrastnej náplne venózneho sínusu (tzv. „empty delta sign“ v šípovitom splave). Trombóza kortikálnych (kôrových) žíl sa na CT zobrazuje ako hyperdenzné prúzky na povrchu hemisféry na natívnom CT (tzv. „cord sign“).
Pri vyšetrení magnetickou rezonanciou môže byť akútna venózna trombóza ťažšie identifikovateľná (izointenzný trombus v T1 vážení), podozrenie má vzbudiť chýbajúci "flow void" príznak. K omylu môže dôjsť v prípadoch, ak je splav hypoplastický.
Metódou prvej voľby je teda CT bez podania kontrastnej látky, na potvrdenie diagnózy sa doporučuje doplniť CT venografiu, prípadne zvážiť magnetickú rezonanciu či DSA.
Bernouil

Poloha

Obec má rozlohu 4,55 km². Najvyšší bod je položený 259 m n. m. a najnižší bod 119 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Linda Tavara

Životopis

Keď rodičia zistili, že je iná, držali ju doma ako väzňa, nechodili do jej izby. Absorbovala iba malé aury okolitých zvierat. Jej prvou ľudskou obeťou bola Ida Walkerová.
Keď dospela, zamestnala sa v detektívnej agentúre, z ktorej ju neskôr vyhodili. Následne si ju najala istá žena, aby jej našla ľudí zo zápisníka, ktorý jej podala. Linda zistila, že majú schopnosti ako Ida Walkerová a tým pádom aj silnú auru. V momente, keď ju chcela tá žena prepustiť, lebo "nenašla" nikoho, Linda ju zabila. Daniel Linderman ju v roku 1972 zabil, keď sa pokúšala absorbovať jeho auru.

1. séria

Lindino meno sa objavilo v Mohinderovom zozname z programu na vyhľadávanie hrdinov.
Matringhem

Poloha

Obec má rozlohu 4,47 km². Najvyšší bod je položený 186 m n. m. a najnižší bod 75 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
List Filemonovi

List Filemonovi alebo List apoštola Pavla Filemonovi (skratka Flm alebo Filem) je kniha Nového zákona. Jeho autorstvo sa tradične pripisuje apoštolovi Pavlovi. Zaraďuje sa medzi pastorálne listy.
Les Souhesmes-Rampont

Poloha

Obec má rozlohu 21,8 km². Najvyšší bod je položený 327 m n. m. a najnižší bod 225 m n. m.

Obyvateľstvo

Počet obyvateľov obce je 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biografia

Biografia (starogr. βίο- bio- < starogr. βίος bios – „život“ + γράφω grafó – „píšem, kreslím, znázorňujem, maľujem“) alebo životopis je literárny žáner založený na opise (osobného, akademického, profesionálneho) života nejakej osoby, spravidla politicky, vojensky, vedecky, umelecky či inak významnej osobnosti. Podrobnou opisnou formou zachytáva všetko, čo sa týka života osobnosti, napr. detstvo, rodinné prostredie, priebeh profesionálnej prípravy, významní učitelia, osobnosti alebo i vplyvy v kultúrnom prostredí, sebareflexie tvorby, ohlasy, spomienky iných, ocenenia ap. K tomu sú prikladané aj fotografie, recenzie, kritiky, listová korešpondencia, resp. aj iné materiály.
Biografia sa odlišne chápe v beletrii, biografistike a historiografii (pozri historická biografia).
Autor, spisovateľ životopisov sa označuje ako životopisec alebo (zriedkavo) knižne biograf.
Lignéville

Poloha

Obec má rozlohu 12,53 km². Najvyšší bod je položený 457 m n. m. a najnižší bod 362 m n. m.

Obyvateľstvo

Počet obyvateľov obce je 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ventiseri

Poloha

Obec má rozlohu 46,7 km². Najvyšší bod je položený 1 033 m n. m. a najnižší bod 0 m n. m.

Obyvateľstvo

Počet obyvateľov obce je 2 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Toussaint (Seine-Maritime)

Poloha

Obec má rozlohu 4,49 km². Najvyšší bod je položený 116 m n. m. a najnižší bod 30 m n. m.

Obyvateľstvo

Počet obyvateľov obce je 743 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia na Majstrovstvá sveta vo florbale mužov 2012

Európa

Z európskych kvalifikačných skupín postúpili 2 najlepšie tímy z každej skupiny a najlepší tím z tretích miest.
Podkovár južný

Rozšírenie a početnosť

Je rozšírený v oblasti Stredomoria, Balkánu, Severnej Afriky a Blízkeho východu.

Habitát

Zvykne obývať teplé, lesné oblasti v predhorí a pohorí, preferuje vápencové oblasti s početnými jaskyňami a blízkym zdrojom vody. Kolónie a hniezdiská sú v jaskyniach, ktoré zdieľajú s ostatnými druhmi podkovárov. S príbuznými druhmi sa nemiešajú.

Rozmnožovanie

Nie je známych veľa informácii o priebehu rozmnožovania. V hniezdiacich kolóniách sa zdržiava 50 až 400 samíc s občasným výskytom samcov.

Lov

Hniezdisko opúšťajú počas neskorého súmraku. Lovia nízko nad zemou na teplých úbočiach v relatívne hustom stromovom poraste. Lovia mole a ostatný drobný hmyz.
Leuvrigny

Poloha

Obec má rozlohu 8 km². Najvyšší bod je položený 239 m n. m. a najnižší bod 80 m n. m.

Obyvateľstvo

Počet obyvateľov obce je 320 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Bégude-de-Mazenc

Poloha

Obec má rozlohu 23,62 km². Najvyšší bod je položený 481 m n. m. a najnižší bod 158 m n. m.

Obyvateľstvo

Počet obyvateľov obce je 1 484 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milhavet

Polohopis

Milhavet má rozlohu 4,28 km². Najvyšší bod je položený 322 m n. m. a najnižší bod 255 m n. m.

Obyvateľstvo

Milhavet má 85 obyvateľov (2009).
Graf vývoja obyvateľstva:
Zdroje: INSEE
Swansea

Swansea je druhé najväčšie a najľudnatejšie mesto vo Walese (po Cardiffe), ktoré sa nachádza v juhozápadnej časti krajiny. Rozloha mesta je 378 km² a počet obyvateľov 239 000, s hustotou zaľudnenia 601/km². 
Swansea je pobrežné mesto. Rozkladá sa na polostrove Gower a lemuje ho vysočina Lliw Uplands. V 19. storočí bolo dôležitým priemyselným centrom, predovšetkým pre ťažbu a spracovanie medi, čo mu dalo prezývku „Mesto medi“ (Copperopolis).

Názov mesta

V preklade Swansea znamená Labutie more (Swan – labuť, Sea- more).
Villotte-devant-Louppy

Poloha

Obec má rozlohu 11,23 km². Najvyšší bod je položený 232 m n. m. a najnižší bod 165 m n. m.

Obyvateľstvo

Počet obyvateľov obce je 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pentagón (USA)

Pentagón (angl. The Pentagon) je päťuholníková stavba slúžiaca ako sídlo Ministerstva obrany Spojených štátov amerických. Leží za hranicami hlavného mesta Washingtonu v meste Arlington na území štátu Virgínia. 
11. septembra 2001, presne 60 rokov potom, čo budovu začali stavať, unesené lietadlo linky American Airlines Flight 77 narazilo do západnej strany Pentagónu a zabilo 189 ľudí, medzi nimi päť únoscov, 59 ďalších ľudí na palube lietadla a 125 ľudí v budove.
Pentagón je považovaný za symbol amerického vojenstva, takže sa slovo často používa nie v pôvodnom význame, ale ako označenie pre ministerstvo („Pentagón rozhodol…“, „Pentagón vyhlásil…“). Je to jedna z najväčších stavieb sveta. Stavba bola začatá 11. septembra 1941 a dokončená 15. januára 1943.
Žernovice

SDH Žernovice

Zbor dobrovoľných hasičov vznikol v obci Žernovice v roku 1904. V súčasnosti má viac ako 100 členov, čo je takmer polovica obyvateľov obce.
Viazac

Poloha

Obec má rozlohu 17,74 km². Najvyšší bod je položený 502 m n. m. a najnižší bod 200 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peroxouhličtan sodný

Externý odkaz

Organic Chemistry Portal: Sodium percarbonate
Toyota Caldina

Toyota Caldina je automobil, ktorý v rokoch 1992 až 2007 vyrábala japonská automobilka Toyota pre domáci trh. Nahradil kombi verzie automobilov Toyota Carina a Toyota Corona. Predávaný bol v predajniach Toyota Store a Toyopet Store.
Hoci model Caldina nebol oficiálne exportovaný mimo Japonska, jeho 4x4 pohon All-Trac a veľký objem batožinového priestoru z neho urobili populárny automobil v Austrálii, na Novom Zélande, v Rusku a v mnohých juhoamerických krajinách.
Model Caldina sa predstal vyrábať v roku 2007, keď model Toyota Avensis Wagon zaujal miesto, ktoré mal predtým model Caldina.
Jacqueline Kennedyová-Onassisová

Biografia

Od 12. septembra 1953 do 22. novembra 1963 bola manželkou Johna Fitzgeralda Kennedyho, na ktorého bol spáchaný atentát. Mali spolu štyri deti. O takmer päť rokov neskôr, 22. októbra 1968 sa Jackie vydala za gréckeho multimilionára Aristotelisa Onasisa. Preferovala francúzsku výslovnosť mena (ʒaklin). V médiach sa jej meno skracovalo na Jackie K. alebo Jackie O.
V januári 1994 jej lekári diagnostikovali rakovinu, na ktorú vo svojom apartmáne v ten istý rok 19. mája o 22:15 hod. miestneho času na Piatej Avenue v Manhattane zomrela. Mala súkromný pohreb, ale i napriek tomu sa vysielal do celého sveta. Je pochovaná vedľa svojho prvého manžela na Arlingtonskom národnom cintoríne.

Jacqueline Kennedyová vo filme

Udalosti v období od atentátu na jej manžela dňa 22. novembra 1963 v Dallase až do jeho pohrebu vo Washingtone sú námetom filmu Jackie režiséra Pabla Larraína, natočeného v roku 2016. Predstaviteľka Jacqueline Kennedyovej herečka Natalie Portman bola nominovaná na cenu Oscar v kategórii najlepšia herečka v hlavnej úlohe.
Q (časopis)

Kritika

Niektorí kritici a čitatelia sa domnievajú, že časopis stratil svoju britkosť a teraz hrá na istotu čo sa týka tém článkov a zameriava sa viac na obľúbenosť kapiel ako na ich hudbu. Zlomovým bodom je päťhviezdičkové hodnotenie albumu Oasis Be Here Now (1997), ktorý bol vo všeobecnosti veľmi kritizovaný a následne samotným skladateľom Oasis, Noelom Gallagherom, zavrhnutý.
Amazonky (mytológia)

Amazonky (starogr. Ἀμαζόνες – Amazones, lat. Amazones) boli v gréckej mytológii národom bojovných žien žijúcich pod Kaukazom, na severnom pobreží Malej Ázie, alebo na dnešnom Kryme. Ich praotcom bol boh vojny Ares.
Boli národom, ktorému vládli ženy. Tieto hrdé bojovníčky slúžili vo vojsku, kde sa cvičili v boji a jazde na koni. V tom čase zostávali pannami a až po skončení vojenskej služby sa vydávali a rodili deti. Hovorí sa, že aj potom nosili mužský odev a živili sa hlavne lovom. Verejná moc zostávala tiež v ich rukách. Naopak muži viedli domáci život s povinnosťami, aké zastávali inde vydaté ženy.
Meno Amazoniek je odvodené od slova "amazoi", to je bezprsé, pretože si vraj v mladosti odstraňovali jeden, alebo oba prsníky, aby im neprekážali pri streľbe z luku. Ich hlavnou zbraňou však bola sekera. Amazonkám vládla vždy kráľovná, ktorá ich viedla aj do boja, kde bojovali rovnako obratne a statočne ako muži.
Styky Grékov s Amazonkami boli takmer vždy až na malé výnimky vojnové. Podľa mýtov prvý bojoval s nimi Bellerofontes po ich v páde do Lýkie. Proti ich kráľovnej Hippolyte viedol vojenskú výpravu aj najväčší hrdina gréckych mýtov Herakles, sprevádzaný aténskym kráľom Théseom, ktorý si priviedol zajatú vodkyňu Amazoniek Antiopu a oženil sa s ňou. Keď ju však prišli jej družky oslobodiť, zamilovaná Antiopa s manželom bránila Atény a v boji zahynula.
Posledný známy vojnový stav zažili Amazonky so svojou kráľovnou Penthesileiou, kedy prišli na pomoc obliehanej Tróji. Amazonky prišli do Tróje v deň, keď mal pohreb Hektor, syn trójskeho kráľa Priama. Trójania im pripravili také veľkolepé privítanie, aké sa ešte nevidelo. Kráľovná Penthesileia po privítaní vyhlásila, že smrť Hektora pomstí, chopila sa zbraní a v nepriateľských radoch hľadala jeho vraha achájskeho hrdinu Achillea. Potom sa s ním vrhla do zúrivého súboja na konci ktorého padla k zemi prebodnutá mečom. Pri páde jej spadla z hlavy prilba, Achilles uvidel jej krásnu vznešenú tvár a okamžite sa do nej šialene zaľúbil. Bolo už však neskoro, lebo meč zasiahol jej srdce. Amazonky potom dostali späť Penthesileine mŕtve telo, ale prísahou sa museli zaviazať, že už nikdy proti Grékom nepozdvihnú zbrane.
Aj keď starovekí grécki dejepisci píšu, že Amazonky boli historickým národom a podávajú to často s pozoruhodnými podrobnosťami, historická pravda je iná. Je však možné, že v týchto písomných záznamoch vidíme stopy už dávno zaniknutého matriarchálneho zriadenia.